​ໄຕ້​ຝຸ່ນ Neoguri ພັດ​ຖະຫຼົ່ມ ໝູ່​ເກາະ Okinawa ຂອງ ຍີ່ປຸ່ນ (ວີດີໂອ/ສະໄລດ໌)
​ໄຕ້​ຝຸ່ນ Neoguri ຊຶ່ງ​ໄດ້​ອ່ອນ​ກຳລັງ​ລົງ ໃນ​ເຊົ້າ​ວັນ​ອັງຄານມື້ນີ້ ຈາກ​ໄຕ້ຝຸ່ນ​ທີ່​ຮ້າຍ​ກາດ ​ແຕ່​ກົມ​ອຸຕຸນິຍົມ​​ຍີ່ປຸ່ນກ່າວ​ວ່າ ພາຍຸ​ຫົວ​ນີ້​ ຍັງ​ມີ​ລົມ​ແຮງ​ເຖິງ 250 ກິ​ໂລ​ແມັດ ​ຕໍ່​ຊົ່ວ​ໂມງ.
ພາຍຸທີ່ຖືວ່າແຮງສຸດຫົວນຶ່ງ ໃນຮອບຫລາຍໆທົດສະວັດ ໄດ້ພັດ ເຂົ້າຖະຫຼົ່ມ ໝູ່ເກາະ Okinawa ໃນພາກໃຕ້ຂອງປະເທດຍີ່ປຸ່ນ ບັງຄັບໃຫ້ປະຊາຊົນ ຕ້ອງໄດ້ເຂົ້າໄປຢູ່ໃນສູນຫລົບໄພ ຍ້ອນລົມ ແຮງ ຝົນຕົກໜັກ ແລະຄື້ນຟອງຂະໜາດໃຫຍ່ຂອງພາຍຸຫົວນີ້ ໄຕ້ຝຸ່ນ Neoguri ໄດ້ອ່ອນກຳລັງລົງ ໃນເຊົ້າວັນອັງຄານມື້ນີ້ ຈາກໄຕ້ຝຸ່ນທີ່ຮ້າຍກາດ ແຕ່ກົມອຸຕຸນິຍົມຍີ່ປຸ່ນກ່າວວ່າ ພາຍຸ ຫົວນີ້ຍັງມີລົມແຮງເຖິງ 250 ກິໂລແມັດຕໍ່ຊົ່ວໂມງ ເຈົ້າໜ້າທີ່ກ່າວວ່າ ມີຄົນນຶ່ງຫາຍສາບສູນ ແລະ 10 ຄົນໄດ້ຮັບ ບາດເຈັບຢູ່ໂອກິນາວາ ບ່ອນທີ່ເຈົ້າໜ້າທີ່ໄດ້ຮຽກຮ້ອງໃຫ້ປະຊາ ຊົນຫລາຍໝື່ນຄົນ ຍົກຍ້າຍໜີເພື່ອຫລົບໄພ ຫລາຍພັນຄົນບໍ່ມີໄຟຟ້າໃຊ້ ຫົວໜ້າຫ້ອງວ່າການລັດຖະບານ ທ່ານ Yoshihide Suga ກ່າວວ່າ ຍັງບໍ່ທັນມີລາຍງານກ່ຽວກັບການເສຍຫາຍທີ່ໃຫຍ່ຫຼວງເທື່ອ ເທົ່າເຖິງປະຈຸບັນນີ້ ຖານທັບທະຫານອາກາດ Kadena ຂອງສະຫະລັດ ໃນເກາະໃຫຍ່ Okinawa ໄດ້ຍົກ ຍ້າຍເຮືອບິນຈຳນວນນຶ່ງອອກໄປ ແລະບັນດາເຈົ້າໜ້າທີ່ ໄດ້ເຕືອນບໍ່ໃຫ້ຜູ້ຄົນອອກໄປຂ້າງນອກ ນັກພະຍາກອນອາກາດ ຄາດວ່າ ຫຼັງຈາກພັດຜ່ານ Okinawa ໄປແລ້ວນ ໄຕ້ຝຸ່ນ Neoguri ຈະປະທະເກາະ Kyushu ຊຶ່ງເປັນທີ່ຕັ້ງຂອງໂຮງໄຟຟ້ານິວເຄລຍສອງແຫ່ງ ແຕ່ວ່າໄດ້ຖືກປິດ ກ່ອນທີ່ລົມພາຍຸຈະໄປຮອດ ໄຕ້ຝຸ່ນຫົວນີ້ ຄາດວ່າຈະອ່ອນແຮງລົງຕື່ມອີກ ກ່ອນທີ່ຈະເຂົ້າປະທະເກາະໃຫຍ່ Honshu ຂອງຍີ່ປຸ່ນ ຊຶ່ງເປັນທີ່ຕັ້ງຂອງຫົວເມືອງໃຫຍ່ໆ ເຊັ່ນນະຄອນຫຼວງໂຕກຽວ ແລະໂອຊາກະ ເປັນຕົ້ນ